**Strategaeth Gyfathrebu**

Roedd canlyniadau Arolwg Staff 2013 yn rhoi tystiolaeth bod angen gwella cyfathrebu ac ymgysylltu â gweithwyr:

* Credai 42% bod y rhesymau dros newid wedi’u cyfathrebu'n effeithiol
* Dywedodd 58% eu bod yn wybodus ynglŷn â'r hyn oedd yn digwydd yn eu gwasanaeth
* Dywedodd 59% eu bod yn wybodus ynglŷn â'r hyn oedd yn digwydd yng Nghonwy
* Dywedodd 54% eu bod yn cael eu hymgynghori ynghylch materion allweddol sy'n effeithio ar eu gwaith

**BETH SYDD WEDI NEWID/PA WAHANIAETH MAE WEDI GWNEUD**

Drwy ein Fforwm Staff, buom yn ymgynghori ar draws y gweithlu cyfan i ddatblygu'r cynllun – mae’r dull hwn yn annog perchnogaeth gweithwyr o’r cynllun.

Mae'r cynllun yn canolbwyntio ar dri maes allweddol, ac yna’n nodi gweithgareddau i gyflawni yn erbyn y meysydd hyn.

1. **Creu sianeli cyfathrebu ac ymgysylltu clir ac effeithiol.**
2. **Cyfathrebu’n effeithiol ac ymgysylltu ein gweledigaeth, gwerthoedd a chynlluniau.**
3. **Sicrhau bod pob gweithiwr yn glir ynghylch eu cyfrifoldebau cyfathrebu ac ymgysylltu.**

Mae'r Cyfarwyddwr Strategol, Penaethiaid Gwasanaeth a Rheolwyr Gwasanaeth yn gyfrifol am gymell y Cynllun Cyfathrebu ac Ymgysylltu â Gweithwyr. Mae eu hymrwymiad i'r cynllun yn dangos sut y maent yn gwerthfawrogi'r llais a chyfraniad y gweithlu.

Ceir tystiolaeth o hyn drwy ymrwymiad y Cyfarwyddwyr Strategol i godi proffil y Fforwm Staff, gan sicrhau bod pob rheolwr ar draws yr adran yn ymwybodol o'r cynllun a'u cyfrifoldebau am sicrhau y caiff ei weithredu’n llawn.

**SUT EFFAITH MAE WEDI CAEL?**

Byddwn yn gwybod yn well pan fyddwn yn dod i arfarnu ac adrodd ar y cynllun. Bydd gweithwyr yn asesu ein perfformiad yn erbyn y cynllun ac yn adrodd yn ôl i’r Cyfarwyddwr Strategol. O fewn sefydliadau mawr gall fod canfyddiad bod Cyfarwyddwyr Strategol/Uwch Reolwyr yn rhy bell i ffwrdd o’r gweithlu.

Mae ein hymagwedd wedi cefnogi gweithwyr i sicrhau y caiff eu llais a'u cyfraniad eu gwerthfawrogi a’u gweithredu arnynt.